
    545400 SIGHIŞOARA
Str. Muzeului nr.7, Tel./Fax 0265 - 771278
H O T Ă R Â R E A NR. 118
                                                               din 25 iunie 2020
privind închirierea unui cabinet medical prin licitaţie publică

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 13.083/03.06.2020 şi la Consiliul Local Sighișoara cu nr. 13.582/09.06.2020, de referatul de aprobare, înregistrat cu nr. 13.086/03.06.2020, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere cererea înregistrată la Municipiul Sighișoara cu nr. 11.509/14.05.2020, prin care doamna Cândea Ionela Simona, în calitate de reprezentant legal al Sofianamed S.R.L. cu profil de activitate îngrijiri medicale la domiciliu, solicită închirierea/concesionarea spațiului și a anexelor acestuia aflat la parterul imobilului situat în Municipiul Sighișoara, str. Zaharia Boiu nr. 29 (fosta Clădire Stomatologie), necesar bunei desfășurări a activității firmei;

Având în vedere faptul că la nivelul Municipiului Sighișoara este necesară susținerea oricăror activități desfășurate pentru protejarea sănătății populației prin oferirea de sprijin pentru diversificarea serviciilor de îngrijire a sănătății și de asemenea pentru dezvoltarea serviciilor de sănătate;

Având în vedere că spațiul - cabinet medical nr. 1, din construcția situată în Sighișoara, str. Zaharia Boiu, nr. 29 (fosta Clădire Stomatologie), înscris în C.F. individuală nr. 11567/I, sub nr. top. 2205/1/1/I, împreună cu terenul aferent acestuia sunt libere spre închiriere conform legislației în vigoare;

Având în vedere faptul că prin închirierea cabinetului medical antemenționat nu sunt afectate planurile de sistematizare;

Având în vedere că spațiul antemenționat nu face obiectul Legii nr. 10/2001, republicată, cu modificările și completările ulterioare, sau al Legii nr. 247/2005, cu modificările și completările ulterioare;

Având în vedere prevederile Regulamentului privind modul de organizare și desfășurare a licitațiilor publice pentru închirierea bunurilor imobile ce aparțin domeniului public sau privat al Municipiului Sighișoara, aprobat prin Hotărârea Consiliului Local Sighișoara nr. 12/30.01.2020;

Având în vedere prevederile art. 555 - 566 și art. 1777 - 1823 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Ordonanței de Urgență a Guvernului nr. 57/2019 privind Codul administrativ, cu modificările și completările ulterioare, cu precădere cele ale art. 362 alin. (1) și alin. (3) din aceasta;

Având în vedere prevederile Legii nr. 52/2003 privind transparența decizională în administrația publică, republicată;

Având în vedere că prin închiriere se aduc venituri suplimentare la bugetul local;
Având în vedere Raportul de specialitate al Direcției Administrarea Patrimoniului, înregistrat cu nr. 13.085/03.06.2020, prin care se propune închirierea unui cabinet medical prin licitaţie publică;

Având în vedere avizele favorabile ale comisiilor de buget și juridică;
În temeiul art. 108 lit. „c”, art. 129 alin. (2) lit. „c” și ,,dˮ, alin. (6) lit. „b”, alin. (7) lit. ,,cˮ și  alin. (14), art. 139 alin. (1) și alin. (3) lit. ,,gˮ şi a art. 196 alin. (1) lit. ,,aˮ din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

                                                                        H O T Ă R Ă Ş T E:
Art. 1. (1) Se aprobă închirierea prin licitaţie publică a spațiului - cabinet medical nr. 1, din construcția situată în Sighișoara, str. Zaharia Boiu, nr. 29 (fosta Clădire Stomatologie), înscris în C.F. individuală nr. 11567/I, sub nr. top. 2205/1/1/I, împreună cu terenul aferent acestuia în cotă de 90,737/1.812 părți, destinat desfășurării de activități medicale referitoare la sănătatea umană sau activități conexe actului medical. 

(2) Spațiul cabinet medical nr. 1 este format din: încăpere cabinet medical cu suprafața utilă = 13,23 mp. și cotă parte din părți comune = 19,538/242,78 părți, suprafața totală fiind de 32,768 mp. 

(3) Prețul de pornire al licitației, stabilit conform prevederilor Hotărârii Consiliului Local Sighișoara nr. 234/19.12.2019, anexa nr. 1, în funcție de natura activității care se va desfășura, va fi de:

a) Cabinet de medicină umană - 312,54 lei/lună;

b) Activități conexe actului medical - 378,08 lei/lună.
(4) Valoarea adjudecată a chiriei se va indexa cu indicele de inflaţie semestrial.

(5) Durata închirierii va fi de 5 (cinci) ani, cu posibilităţi de prelungire.

Art. 2. Se aprobă Documentația de atribuire pentru închirierea prin licitaţie publică a spațiului – cabinet medical nr. 1, din construcția situată în Sighișoara, str. Zaharia Boiu, nr. 29 (fosta Clădire Stomatologie), înscris în C.F. individuală nr. 11567/I, sub nr. top. 2205/1/1/I, împreună cu terenul aferent acestuia în cotă de 90,737/1.812 părți, destinat desfășurării de activități medicale referitoare la sănătatea umană sau activități conexe actului medical, alcătuită din caietul de sarcini, fişa de date a procedurii, contractul - cadru conţinând clauze contractuale obligatorii, formulare şi modele de documente, conform anexelor la prezenta hotărâre.

Art. 3.  Adjudecatarul licitației va amenaja cabinetul medical pe cheltuială proprie. 

Art. 4. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Direcția Generală Arhitect Șef, Direcţia Administrarea Patrimoniului, Biroul Buget, Contabilitate, Salarizare – Direcția Economică, Biroul Taxe și Impozite – Direcția Economică şi Biroul Juridic din cadrul Municipiului Sighişoara.

Art. 5. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

            Toth Tivadar                  
                                               Contrasemnează pentru legalitate
                                                                                                 SECRETARUL GENERAL al municipiului,
                                                                                                                   Bizo Anca
(Prezenta s-a adoptat cu unanimitate de voturi)

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar General;

  1 ex. Direcția Generală Arhitect Șef;

  2 ex. Direcţia Administrarea Patrimoniului;
  1 ex. Biroul Buget, Contabilitate, Salarizare – Direcția Economică;
  1 ex. Biroul Impozite și Taxe – Direcţia Economică;

  1 ex. Biroul Juridic. 

12 ex.

B.A. 
